དོན་གྱི་སྙིང་པོ་མཁའ་མཉམ་འགྲོ་བ་མ་ལུས་པ་དང་ཁྱད་པར་འབྲུག་ཡུལ་འདི་ནང་བདེ་སྐྱིད་ཞི་བདེའི་རྒྱུ་ནི་སངས་རྒྱས་ཀྱི་བསྟན་པ་སྤྱི་དང་བྱེ་བྲག་དཔལ་ལྡན་འབྲུག་པའི་བསྟན་པ་དེ་ལགས་པས།དེ་གོང་དུ་སྤེལ་བ་ལ་དེ་འཛིན་གྱི་སྐྱེས་བུ་སློབ་བརྒྱུད་དང་བཅས་པ་ཐམས་ཅད་ལས་འོས་མེད།དེས་ན་དེ་རྣམས་འཁོར་བ་ཇི་སྲིད་གནས་པ་དེ་སྲིད་དུ་མི་ཉམས་ཡུན་དུ་གནས་པའི་ཆེད་དུ་དུས་ཀྱི་འགྱུར་ལྡོག་དང་བསྟུན་གྲྭ་ཚང་ཆོས་སྡེའི་ལམ་སྲོལ་རྣམས་འཛིན་སྐྱོང་སྤེལ་གསུམ་གྱི་སྒོ་ནས་དར་ཞིང་རྒྱས་པའི་རྒྱབ་རྟེན་དུ་ལུགས་མཐུན་དགེ་འདུན་འདུས་དམང་གི་ཞབས་ནས་གྲྭ་ཚང་ལས་གཡོག་བཀོད་ཚོགས་དེ་གཞི་བཙུག་མཛད་གནང་བའོ།།